
RAPORT DE SPECIALITATE
privind  aprobarea vânzării apartamentului nr. 2, situat în imobilului din Timișoara, str. Frații Buzești nr. 16, conform  Sentinței Civile nr. 13130/21.10.2021,  rămasă definitivă la data de 25.01.2022, pronunțată de Judecătoria Timișoara.

		Prin cerererea înregistrată cu nr. SC2022-002973/08.02.2022, numitul Rus Alexandru, a solicitat cumpărarea apartamentului nr. 2, situat în imobilul din Timișoara,  str. Frații Buzești nr. 16, invocând dispozitivul Sentinței Civile nr. 13130/21.10.2021, rămasă definitivă la data de 25.01.2022, pronunțată de Judecătoria Timișoara. 
		Prin dispozitivul Sentinței Civile nr. 13130/21.10.2021, rămasă definitivă la data de 25.01.2022, pronunțată de Judecătoria Timișoara, instanța admite în parte cererea formulată de reclamantul Rus Alexandru, cu domiciliul în Timișoara, str. Frații Buzești nr. 16, ap. 2, jud.Timiş, în contradictoriu cu pârâții Municipiul Timișoara prin Primar, Primarul Municipiului Timişoara și obligă pârâţii la vânzarea către reclamant a imobilulului care a făcut obiectul contractului de închiriere nr. 1201/20.05.1974, situat în strada Herăstrău (în prezent Frații Buzești) nr. 16, ap. 2, Timișoara, contract prelungit ulterior, în condițiile Legii nr. 112/1995 și a Legii nr. 10/2001.
  		Conform Raportului de expertiză tehnică extrajudiciară nr. 54/29.09.2023, întocmit de expert tehnic judiciar ec. Goron Vasile, prețul de vânzare pentru apartamentul nr. 2, situat în imobilul din Timișoara str. Frații Buzești nr. 16, este de 29.781 lei, echivalent a 5.987 Euro.
		Precizăm faptul că, pentru apartamentul situat la adresa de mai sus, chiria și taxele aferente apartamentului sunt achitate la zi.
Reclamantul Rus Alexandru a decedat la data de 22.02.2022, conform Certificatului de Deces seria D.11 Nr. 830062 eliberat la data de 23.02.2022 de către Municipiul Timișoara prin Direcția de Evidență a Persoanelor. 
Prin Certificatul de moștenitor nr. 28/19.05.2023, emis de Societatea Profesională Notarială Motica Odangiu prin notar public Motica Oana Andreea, dreptul litigios de a încheia contractul de vânzare a imobilului care a făcut obiectul contractului de închiriere nr. 1201/20.05.1974, conform sentinței civile nr. 13130/21.10.2021 pronunțată în dosarul nr. 21180/325/2020, a revenit moștenitorilor Siclovan Camelia-Alina cu o cotă de ½ parte și Thelitz Florentina cu o cotă de ½ parte. 
Astfel, se impune emiterea unei hotărâri a Consiliului Local al Municipiului Timișoara, prin care să se ia act de dispozitivul Sentinței Civile nr. 13130/21.10.2021, rămasă definitivă la data de 25.01.2022, pronunțată de Judecătoria Timișoara și să se aprobe vânzarea apartamentului nr. 2, situat în imobilul din Timișoara str. Frații Buzești nr. 16, înscris în C.F.nr. 424033-C1-U2 Timişoara (cf.vechi nr. 148178 Timișoara) nr. cadastral Top:20592/II, la prețul de 29.781 lei, echivalent a 5.987 Euro, conform Raportului de Evaluare ce constituie Anexa la H.C.L., prețul urmând să fie actualizat la cursul B.N.R. la data efectuării plății.      
	Având în vedere cele prezentate precum și prevederile legale, apreciem că proiectul de hotărâre ” privind  aprobarea vânzării apartamentului nr. 2, situat în imobilului din Timișoara, str. Frații Buzești nr. 16, conform  Sentinței Civile nr. 13130/21.10.2021, definitivă la data de 25.01.2022, pronunțată de Judecătoria Timișoara”, îndeplinește condițiile pentru a fi supus dezbaterii și aprobării plenului Consiliului Local al Municipiului Timișoara.	

